tartuNLP/wikipedia-smugri-20251201 huggingface dataset:
Seima-Turbino kultuur

Seima-Turbino kultuur või Seima-Turbino kultuurideülene nähtus on pronksist esemete ning matmispaikade arheoloogiline rühm. Kultuurile omaseid esemeid on leitud Altai mägedest Baltikumini ning loomakujutiste põhjal peetakse nende algset kodumaad Lõuna-Altaid, Džungaaria ning Lääne-Mongoolia piirkonda. Selle nähtuse selgitamine on osutunud arheoloogidele keeruliseks arvestades üüratut ala ning üksikuid muistiseid. Seda peetakse esimeseks suureks rahvaste liikumisest idast läände Euraasia ajaloos. Järgnevad rändelained idast toimusid alles palju hiljem, ligi 2000 aastat hiljem.
Iseloomulikud tunnused.
Kultuurile omased pronksesemed olid valmistatud kasutades uudset kaduva vaha meetodit. Esemete kõige iseloomulikumad tunnused on nende käepidemed, kus on kujutatud detailseid looma- ja inimfiguure. Levinum motiiv on stepirahvale omaselt hobune ning need motiivid esinevad peamiselt nugadel. Märkimisväärne on kujutis suusatajast, kes hoiab kinni hobuse ohjadest. Kokku on omistatud sellele kultuurile üle 800 metalleseme, mis on valdavalt seotud sõjandusega - muudest leidudest on nefriitrõngaid ja ehteid.
Hauad.
Ainsad püsimuistised Seima-Turbino kultuurist on monumentaalsed hauad. Neid on leitud Seimast (Oka jõelt), Turbinost (Kama jõelt) ja näiteks Rostovkalt (Lääne-Siberist, Omi jõelt). Kalmete leiud on kaasa antud surnutele organiseeritult ning muististest on leitud väga üksikuid põletatud inimjäänuseid. Kõik leitud kalmistud asuvad suurte jõgede ristumiskohtades ning veekogude ääres.
Leiud Hiinast.
Seima-Turbino kultuur võis olla identne Guifangi ("Kuradi Maa") hõimudega, millest teatavad Hiina kroonikad Shangi dünastia ajast. Mitmed Shangi dünastia aegsed leiud Anyangist, Shangi pealinnast, on sarnased Seima-Turbino kultuuri esemetega. Konksuga pistodaotsikud, nefriidist kujukesed ja hirvekujulised noaornamendid. Need Shangi esemed, mis on pärit põhja Seima-Turbino kultuurist, valmistati samal ajal kui Shang teatas konfliktidest põhja Guifangi hõimudega. See viitab, et guifangid olid Seima-Turbino kultuuri esindajad ja nende sajandi pikkune konflikt Shangiga viis erinevate esemete ja tootmistehnikate ülekandumiseni.
Suurem osa Hiina varajasest metalltööst oli arseenirikas vask, ning lihtsaid plii-pronksi sulamid. Kõrgekvaliteetne pronksi sulatamine arenes Altai mägedes saadaolevate maagirikkuste tõttu, mis jõudis Hiina läbi Seima-Turbino kultuuri 2100–2000 eKr. Lühikese ajaga omistati Hiinas pronksivalamise tehnoloogia, mille baasil loodi väga keerukas ja massiivne metallitööstus.
Arheogeneetika.
Seima-Turbino leiukohtade jaotus näitab korrelatsiooni Y-DNA haplogrupi N-M231 levikuga, samuti siberi geenipärandi levikuga lääne suunas. Mõlemad on maksimaalselt esindatud uurali keelt kõnelevate nganassaanide seas. Seima-Turbino materiaalne kultuur ja siberi esivanemad jõudsid Euraasia lääneossa (Kirde-Euroopas) ajavahemikus 2200–1700 eKr, mis on paralleelne uurali keelte tulekuga.
Labroye

Labroye on vald Põhja-Prantsusmaal Pas-de-Calais' departemangus.
Labroye asub küla läbiva Authie jõe orus mäenõlval. Seguna metsamaast ja taludest on külas palju näiteid tüüpilistest Picardie majadest, mis on ehitatud traditsioonilises võõbatud vitspunutise stiilis, kaetud tõrvaga ja seejärel lubjatud. Küla asub kahe departemangu marsruudi ristumiskohas. Üks, D928, põhja-lõuna suunaline Hesdinist Abbeville'i, ja teine, D119, ida-lääne suunaline Auxi-le-Château'sse ja edasi Bercki.
Majandus.
Põllumajandustegevus piirdub piima- ja veisekasvatuse ning seakasvatusega.
Lespinoy

Lespinoy on vald Põhja-Prantsusmaal Pas-de-Calais' departemangus.
Lespinoy asub 6 km Montreuil-sur-Merist kagus tee D349 ääres ja Canche'i orus.
La Loge

La Loge on vald Põhja-Prantsusmaal Pas-de-Calais' departemangus.
La Loge asub u. 19 km Montreuil-sur-Merist kagus tee D108 ääres ja Hesdini metsa servas.
Ajalugu.
La Loge loodi Burgundia hertsogite ja Artois' krahvide jahimajaks. Aastatel 1944–45 pommitasid küla liitlased, purustades sakslaste V-1 stardiseadeldised.
Loison-sur-Créquoise

Loison-sur-Créquoise on vald Põhja-Prantsusmaal Pas-de-Calais' departemangus.
Loison-sur-Créquoise asub 11 km Montreuil-sur-Merist kagus tee D130 ääres ja Créquoise'i jõe orus.
Tarnów Opolski

Tarnów Opolski (saksa keeles "Tarnau Oppeln") on küla Poolas Opole vojevoodkonnas Opole maakonnas, Tarnów Opolski valla halduskeskus. Tarnów Opolski asub Opole kesklinnast ligikaudu 15 km kagus.
Küla on esmamainitud 1293. aastal. Kirik oli külas olemas juba 1447. aastal. 19. sajandil kujunes Tarnów Opolski lubjatootmise keskuseks. Esimene lubjaahi rajati külasse 1807. aastal.
Chróścice

Chróścice (saksa keeles "Chrosczütz", 1935–1945 "Rutenau") on küla Poolas Opole vojevoodkonnas Opole maakonnas Dobrzeń Wielki vallas. Chróścice asub Opole kesklinnast ligi 15 km põhjaloodes.
Küla on esmamainitud 1268. aastal.
Ankülosaurus

"Mitte segi ajada ankylosuchusega."
Aankülosaurus ("Ankylosaurus") oli suur soomustatud dinosaurus, kes elas Põhja-Ameerikas Kriidiaja lõpus, umbes 68–66 miljonit aastat tagasi. Ta kuulus ankülosauriidide ("Ankylosauridae") sugukonda ja oli üks viimaseid ning suurimaid sugukonna esindajaid, ulatudes pikkuselt kuni 8 meetrini ja kaaludes kuni 8 tonni. Aankülosauruse keha oli kaetud paksu luulise soomusega ning tema saba lõppes massiivse luust nuiaga, mida ta tõenäoliselt kasutas enesekaitseks kiskjate vastu. Tal oli lai, madal kolju ja nokalaadne suu, mis oli kohandatud madala taimestiku söömiseks. Aankülosauruse fossiile on leitud peamiselt Põhja-Ameerikast, sealhulgas Montana, Wyomingi, Alberta ja Saskatchewan'i aladelt.
Iguaanodon

Iguaanodon ("Iguanodon", "iguaan-hammas") oli suur taimtoiduline dinosaurus, kes elas Ülem-Juura- ja Alam-Kriidiajal, umbes 126–122 miljonit aastat tagasi. Ta kuulus ornithopodide rühma ja oli üks esimesi teaduslikult kirjeldatud dinosaurusi, tema avastas Gideon Mantell 1825. aastal. Iguanodon võis kasvada kuni 11 meetri pikkuseks ja kaaluda 4–5 tonni. Tal oli iseloomulik "pöidla-oga", mida ta võis kasutada enesekaitseks või taimede korjamiseks, ning hambad, mis olid kohandatud taimede mälumiseks. Iguanodon võis liikuda nii kahel kui ka neljal jalal, mis tegi temast väga kohanemisvõimelise looma. Tema fossiile on leitud laialdaselt üle Euroopa, aga ka Põhja-Aafrikast ja Aasiast.
Fusilli

Fusilli (itaalia keelest "kedervarreke"; ka spiraalmakaron) on järjestikuste keerdudega lühikese toru kujuline pastasort. See on pärit Lõuna-Itaaliast.
Penne

Penne (itaalia keelest "suled" või "pastakad") on viltuse otsaga lühike torukujuline pastasort. Pennet valmistatakse tavaliselt nisujahust.
Rigatoni

Rigatoni on pastasort. "Rigatoni"-makaronid on suuremad kui penned ja "zitid", vahel veidi kõverad, kuid mitte nii kõverad kui tavalised makaronid. Piki "rigatoni" külge jooksevad sälgud, mis vahel on vintis. "Rigatoni"ʾt lõigatakse risti, mitte nurga all, nagu pennet. See pastasort on eriti levinud Lõuna-Itaalias ja Sitsiilias.
Anelli

Anelli on väike ringikujuline pastasort. Seda kasutatakse tavaliselt suppides ja salatites.
Mafaldine

Mafaldine (ka reginette (itaalia keelest "kuningannakesed")) on lainelise servaga pastasort.
New Holland Agriculture

New Holland on rahvusvaheline põllumajandusmasinatootja. See asutati New Hollandis Pennsylvanias Ameerika Ühendriikides, tänapäeval asub see Torinos Itaalias. New Holland toodab kõiksugust põllutöötehnikat, sealhulgas näiteks traktoreid ja kombaine. Ettevõte asutati nime New Holland Machine Company all ning kuulub praegu Hollandis registreeritud korporatsioonile CNH Industrial.
New Hollandil on üle maailma 18 tootmistehast ning ettevõttele kuulub mitmeid muid kaubamärke, nagu ABS Super Steer system, Opti Fan System ja Intellifill system.
Valtra

Valtra on Soome põllumajandusmasinatootja, mille peakontor asub Äänekoskis. Valtra toodab igasugust põllutöötehnikat, nagu traktorid, kombainid, väetajad jm. Aastast 2004 kuulub ettevõte Ameerika Ühendriikide korporatsioonile AGCO.
Claas

Claas on Saksa põllumajandusmasinatootja, mille peakontor asub Harsewinkelis Nordrhein-Westfalenis. Claasi peetakse üheks valdkonna maailma tipuks, see on näiteks kombainide Euroopa juhtivtootja, peale selle valmistatakse ka muud põllumajandustehnikat. Üle maailma töötab ettevõttes ligi 11 500 inimest ning 2019. aasta majandusaasta käive oli umbes 3,9 miljardit eurot. Ekspordiks läheb 78,5% toodangust.
Fendt

Fendt on Saksa päritolu põllumajandusmasinaid tootev ettevõte. See asutati 1930. aastal Marktoberdorfis Baierimaal. Fendt toodab laias valikus põllutöömasinaid. 
1997. aastast kuulub ettevõte Ameerika Ühendriikide korporatsioonile AGCO.
Massey Ferguson

Massey Ferguson on rahvusvaheline põllumajandusmasinatootja. Ettevõte tekkis 1953. aastal kui liitusid Kanada firma Massey-Harris ning Suurbritannia firma Ferguson-Brown. Viiskümmend aastat oli peakontor Coventrys Suurbritannias, kuid 2003. aastal koliti Beauvais' linna Prantsusmaal.
Berliini maraton

Berliini maraton (saksa keels "Berlin-Marathon") maratonijooksuüritusi, mis toimub igal aastal septembri lõpus Saksamaa pealinnas Berliinis. Esmakordselt korraldati see 1974. aastal ning alates sellest ajast on see kasvanud üheks aailma maratoni suurvõistluste sarja kuuluvaks võistluseks. Berliini maraton on tuntud oma kiire ja tasase raja poolest, mis kulgeb läbi linna ajalooliste vaatamisväärsuste, algus ja lõpp on Brandenburgi värava lähedal. See maraton on olnud paljude maailmarekordite sünnipaik. Igal aastal osaleb Berliini maratonil üle 40 000 jooksja üle maailma, muutes selle üheks suurimaks rahvaspordisündmuseks Euroopas ja oluliseks osaks Berliini kultuurielust.
Põhtino kalmistu

Põhtino kalmistu (vene keeles Пыхтинское кладбище) on kalmistu Moskvas Novomoskovski ringkonnas Vnukovskojes Põhtino küla lähedal, Moskva ringteest 9 km edelas.
Kalmistu pindala on 20 hektarit.
Põhtino kalmistu on rajatud Teise maailmasõja ajal. 1996. aastal ehitati kalmistule kirik-kabel. Kalmistule on maetuid palju Teises maailmasõjas ja Nõukogude-Afganistani sõjas hukkunuid.
Moskva linna piires on Põhtino kalmistu alates 2012. aastast linna halduspiiride laiendamise tõttu.
Instasamka

Darja Jevgenijevna Zotejeva (Дарья Евгеньевна Зотеева; sündinud 11. mail 2000), esinejanimega Instasamka (Инстасамка), on Venemaa laulja, räppar ja TikToki videote looja. Varem on ta Instagramis blogi pidanud.
Maintenay

Maintenay on vald Põhja-Prantsusmaal Pas-de-Calais' departemangus.
Maintenay asub 14 km Montreuil-sur-Merist lõunas, teede D119 ja D139 ristumiskoha ümbruses.
Maisoncelle

Maisoncelle on vald Põhja-Prantsusmaal Pas-de-Calais' departemangus.
Maisoncelle asub 23 km Montreuil-sur-Merist idas, tee D139 ääres.
Kuzminskoje kalmistu

Kuzminskoje kalmistu (vene keeles Кузьминское кладбище) on kalmistu Moskvas Kaguringkonnas Võhhino-Žulebino rajoonis (munitsipaalringkonnas) aadressil Akadeemik Skrjabini tänav 19.
Kuzminskoje kalmistu pindala on 42,9 hektarit.
Kuzminskoje kalmistu rajati 1956. aastal. Kalmistu sai nime läheduses asunud Kuzminki küla järgi. Kuzminskoje kalmistul on ka islamiusuliste sektor.
Grace Brown

Grace Brown (sündinud 7. juulil 1992 Camperdownis Victoria osariigis) on Austraalia maantejalgrattur, olümpiavõitja (2024).
2020. aasta suveolümpiamängudel Tōkyōis tuli ta naiste eraldisõidus neljandaks.
2022. aasta Rahvaste Ühenduse mängudel Birminghamis võitis ta eraldisõidus kuldmedali.
2024. aasta suveolümpiamängudel Pariisis tuli ta eraldisõidus olümpiavõitjaks.
Maanteesõidu maailmameistrivõistlustel on ta eraldisõidus võitnud kaks hõbemedalit (2022 ja 2023).
Profina võistleb Brown alates 2018. aastast. Ta kuulub alates 2022. aastast profitiimi FDJ–Suez. Ta on võitnud ühepäevasõidud Classic Brugge–De Panne (2021) ja Liège–Bastogne–Liège (2024).
Egolf Leo von zur Mühlen

Egolf Leo von zur Mühlen (30. juuli 1881 Võisiku mõis, Viljandimaa – 3. juuni 1942 Tallinn) oli baltisaksa päritolu Vene ja Eesti sõjaväelane.
Ta on lõpetanud 1899. aastal Tallinna Peetri Reaalkooli ja Riia Polütehnilise Instituudi ehitusinseneri erialal.
Mühlen astus teenistusse 1. kategooria vabatahtlikuna Leedu 14. ratsaväelaste polku aastal 1900, sooritas reservlipniku eksami 1901, ülendati Viljandi kreisi armee ratsaväereservi reservlipnikuks 1901, läbis 1. treeninglaagri Pavlogradi 4. ihuratsaväelaste polgus 1902, 2. treeninglaagri Pihkva 2. ihuratsaväelaste polgus 1909, 3. treeninglaagri 16. husaaride Irkutski polgus 1914. Ta kutsuti 1914. aastal reservist ja määrati Pihkva 2. ihuratsaväelaste polgu 3. eskadrilli nooremohvitseriks, ülendati alamleitnandiks 27. veebruaril 1915 ja leitnandiks 27. novembril 1916, sai 19. märtsil 1915 haavata paremasse jalga, oli Põhjarinde 5. sõjalise ehituse noorem töödejuht 1. jaanuarist 1916 kuni 1. septembrini 1917.
Mühlen astus Balti pataljoni vabatahtlikuna ja määrati sideohvitseriks 21. novembril 1918, oli polgu staabis, vabastati teenistusest 1. juunil 1920, tegutses hiljem inseneri ja tehase direktorina.
Isiklikku.
Tema vennad olid põllumees ja ohvitser Viktor von zur Mühlen ning ettevõtja Moritz von Zur-Mühlen.
Intuitivism

Intuitivism (vene sõnast интуитивизм) on filosoofia mõttemuster ja teadmisõpetuse mudel, mille kohaselt vaist on peamine vahetu teadmise vahend. Vahetu teadmine tähendab, et aistitav asi ongi teadvuses. 
Intuitivism tekkis 19. ja 20. sajandi vahetusel ning vastandus positivistlikule arusaamale teaduslikust teadmisest. Intuitivism levis 1920.–1930. aastatel (elufilosoofia ja eksistentsialismi kõrgaegade vahel). Henri Bergsoni õpetus levis kahes vormis: Saksamaal nimetusega "elufilosoofia" ja Venemaal nimetusega "intuitivism" (Nikolai Losski). Mõnevõrra erines neist Edmund Husserli fenomenoloogia. Teoses "Philosophia Perennis" (1930) nimetati Bergsoni, Husserli ja Losski õpetusi intuitivismi eri mõttesuundadeks.
Rogožskoje kalmistu

Rogožskoje kalmistu (vene keeles Рогожское кладбище) on kalmistu Moskvas Kaguringkonnas Nižegorodski rajoonis (munitsipaalringkonnas) aadressil Staroobrjadtšeskaja ulitsa 31A.
Rogožskoje kalmistu pindala on 9,6 hektarit.
Rogožskoje kalmistu asutati vanausuliste kalmistuna 1771. aasta septembris Moskvat laastanud katkuepideemia ajal. 1776. aastal ehitati kalmistu kabel ümber kirikuks. 1796. aastal ehitati kalmistule teine kirik ja 1804. aastal kolmas. 1830. aastatel hakati Rogožskoje kalmistu lähedale ehitama vanausuliste õppeasutusi ja almusemajasid. Rogožskojest kujunes vanausuliste oluline vaimne keskus.
Kuni 1934. aastani maeti kalmistule ainult vanausulisi.
Operatsioonikäsk

Operatsioonikäsk (inglise k "Operations order" ehk "OPORD") on sõjanduses standardses vormis plaan-dokument alluvate üksuste, allüksuste või sõjaväelaste tegevuse korraldamiseks kindlal eesmärgil ja kindlates ajalistes ning ruumilistes piirides.
Operatsioonikäsu alaliikideks on 
NATO standardse operatsioonikäsu ülesehitus.
NATOs rakendatava operatsioonikäsu standardi number on STANAG 2014. Operatsioonikäsu standardsed (eestikeelsed) põhipunktid on:
1. OLUKORD
a. Huvilala.
b. Operatsiooniala.
c. Vastane.
d. Omad jõud.
e. Tugevdused ja vähendused.
f. Tsiviilmõjud
2. ÜLESANNE
3. TEOSTUS
a. Ülema kavatsus.
b. Tegevuskavand.
c. Manöövriskeem.
d. Tuletoetus.
e. Kannatanute evakueerimine.
f. Ülesanded alluvatele üksustele/-allüksustele
g. Ülesanded alluvatele toetusfunktsioonidele.
h. Kooskõlastusjuhised.
4. TOETUS
a. Logistika.
b. Personalitoetus.
c. Meditsiinitoetus.
5. JUHTIMINE JA SIDE
a. Üldjuhtimine.
b. Juhtimislahendus ja kontroll.
c. Side.
Operatsioonikäsul on tavaliselt mitmeid kindla nimetusega lisasid või alalisasid nagu näiteks struktuurid, manöövriskeemid ja sidetabelid.
Käsu koostamine ja andmine.
Operatsioonikäsu koostab üldjuhul üksuse staap või allüksuse juhtkond vastavalt olukorrale, vajadusele ja ülema juhistele. Käsu ja lisade kogumaht võib varieeruda vastavalt üksuse tasandile ja operatsiooni ulatusele mõnest leheküljest kuni sadade lehekülgedeni. 
Käsu andmiseks ehk esitamiseks kutsutakse tavaliselt kohale alluvate üksuste ülemad või nende asendajad. 
Võimalusel mängitakse hiljem enne tegevusse asumist põhilised olulised tegevused maastikumudelil või suurendatud kaardil läbi.
Sinalepa kalmistu

Sinalepa kalmistu on kalmistu Läänemaal Panga külas. Kalmistu oli Mäemõisa Nikolai õigeusu kiriku kalmistu. Sinalepa kalmistu on 1,63 ha (16 298 m²) suurune.
Aadam ja Eeva (Rodin)

„Aadam ja Eeva“ (prantsuse keeles „"Adam et Eve"“) ehk „Magavad Aadam ja Eeva“ on prantsuse kunstniku Auguste Rodini skulptuur.
1905. aastal valminud teos kujutab magavat Aadamat ja Eevat.
Lutsiferiinid

Lutsiferiinid (ladina sõnast "lucifer" 'valguse tooja/kandja') on valgust kiirgavad ühendid organismides, kellel on bioluminestsentsivõime. 
Lutsferiinid kiirgavad valgust, kui need reageerivad lutsiferaaside vahendusel molekulaarse hapnikuga.
Toomas Agasild

Toomas Agasild (10. november 1951 Saku vald – 5. juuni 2024) oli eesti ettevõtja.
Elulugu.
Agasild lõpetas 1970. aastal Tallinna 2. Keskkooli ja Tallinna Polütehnilise Instituudi ehitusinseneri erialal. 
Ta osales Eesti Üliõpilaste Ehitusmalevas, kahel suvel Paide KEK-is ja asus seetõttu 1975. aastal elama Järvamaale, olles Paide KEK-is töödejuhataja, jaoskonnajuhataja, juhataja asetäitja ja 1985. aastast juht. 1990. aastatel korraldati Paide KEK ümber Mäo tööstusküla arendajaks, 1994. aastal pandi alus koostööle Taani aknatootjaga Rationel Vinduer, mille tulemusel asutati 1996. aastal puitaknaid ja välisuksi tootev ettevõte AS Viking Window, kus Agasild oli juhatuse liige ja juhatuse esimees. Ta oli suurosanik valdusettevõttes AS Mäo Invest, mis on AS Viking Window, OÜ Mäo Grill ja Pärnu sanatooriumi Tervis omanik.
Agasild panustas kohalikesse üritustesse ja ettevõtmistesse, Paide Viking Window korvpalliklubi, Paide-Türi rahvajooksu, Sämmi Grilli ja Sanatooriumi Tervis arendamisse, tegeles heategevusega.
Agasild on korduvalt valitud Järvamaa mõjukate hulka. Ta oli Äripäeva dividendide edetabelis 2006. aastal 101. kohal (4,26 miljonit krooni), 2014. aastal 280. kohal (195000 eurot) ja 2016. aastal 168. kohal (313765 eurot), Äripäeva rikaste edetabelis 2006. aastal 202. kohal (112,54 miljonit krooni) 2007. aastal 147. kohal (195,6 miljonit krooni), 2010. aastal 276. kohal (98 miljonit krooni) ja 2013. aastal 403. kohal (6,7 miljonit eurot).
Agasild oli aastatel 2017–2021 Paide linnavolikogu liige Valimisliidu Suur-Järvamaa koosseisus, ta sai 2017. aasta kohaliku omavalitsuse volikogude valimistel 60 häält.
Isiklikku.
Ta oli abielus haridustegelase ja Anna koguduse juhatuse esimehe Tiiu Agasillaga. Neil on kaks last - tütar Anneli Agasild ja poeg Andres Agasild.
Ants Kass

Ants Kass (sündinud 27. märtsil 1951 Tallinnas) on eesti ortopeed, sporditraumatoloog ja kergejõustiklane.
Elulugu.
Ta lõpetas 1970. aastal Tallinna 2. Keskkooli ja 1976. aastal Tartu Riikliku Ülikooli (TRÜ) arstiteaduskonna.
Kass oli aastatel 1976–1980 Tallinna Vabariikliku Haigla kirurg-traumatoloog, 1977–1984 Vabariikliku Kehakultuuridispanseri spordiarst, 1980–1984 Tallinna Kiirabihaigla rindkere-, ortopeedia- ja traumaosakonna juhataja ja 1984–1996 rindkeretraumatoloogia osakonna juhataja, 1989–1992 Kesk-Põhjamaa keskhaigla ortopeed, 1996–2016 Põhja-Eesti Regionaalhaigla (PERH) ortopeediakeskuse juhataja ja 2016–2022 ortopeediakeskuse III ortopeediaosakonna vanemarst-konsultant, 2000–2012 Team75plus arst, on 2022. aastast Fertilitases ortopeed. Ta on paigaldanud üle 8000 liigeseproteesi, abistanud spordiarstina paljudel suurvõistlustel Eesti jäähoki-, jalgpalli-, kergejõustiku-, poksi- ja karatevõistkondi.
Kass on Eesti Traumatoloogide ja Ortopeedide Seltsi, Maailma Ortopeedide Seltsi (SICOT), Euroopa Traumatoloogide ja Ortopeedide Seltsi (EFORT), AO ALUMNI Assotsiatsiooni ja Euroopa Põlvekirurgia- ja Artroskoopiaseltsi (ESSCA 2000) liige ning Ameerika Ortopeediaakadeemia (AAOS) välisliige. Ta on avaldanud brošüüre sportlase toitumise ning vigastuste vältimise ja ravi kohta.
2004. aastal ostis ta PERH-i ortopeediakeskuse juhina riigihanget korraldamata poja firmalt 10,4 miljoni krooni eest liigeseproteese.
2020. aastal alustas prokuratuur tema vastu kriminaalmenetlust riigihangete teostamise nõuete rikkumise ja altkäemaksu võtmise kahtlustuste tõttu. Novembris 2025 tunnistas Harju maakohus Kassi süüdi altkäemaksu võtmises ja karistas teda kahe aasta pikkuse tingimisi vangistusega.
Tegevus sportlasena.
Kass hakkas sportima 1960. aastal Tallinna 27. 8-klassilises koolis kehalise kasvatuse õpetaja Vassili Külaotsa innustusel, esimene treener (1970. aastani) oli Paul Lõokene, TRÜ-s õppimise ajal treenis Fred Kudu käe all. Ta võitis Eesti koolinoorte, noorte ja juunioride meistrivõistlustel medaleid, aastal 1969 NSV Liidu koolinoorte meistrivõistlustel kaugushüppes hõbe- (7.24) ning 1971 Eesti sisemeistrivõistlustel pronksmedali ja püstitas 1969 4 x 100 m teatejooksus Eesti noorterekordi. Ta on 1970. aastast Kalevi liige.
Bostoni maraton

Bostoni maraton (inglise keeles "Boston Marathon") on maratonivõistlus, mis toimub Ameerika Ühendriikides Massachusettsi osariigis Bostonis. See on maailma vanim iga-aastaselt korraldatav maraton, mida peetakse alates 1897. aastast. Maraton toimub traditsiooniliselt aprilli kolmandal esmaspäeval ehk patrioodipäeval. Bostoni maraton on üks kuuest maailma maratoni suurvõistluste sarja kuuluvast võistlusest ja on tuntud oma keerulise raja poolest, mis sisaldab kurikuulsat Heartbreak Hilli. Maratoni korraldab Bostoni Spordiliit (B.A.A.) ja see on üks väheseid suuri maratone, kus osalemiseks peavad jooksjad täitma ranged kvalifikatsiooninormid. Bostoni maraton on tuntud oma entusiastliku rahvahulga, ajaloolise tähtsuse ja tugeva kogukondliku toe poolest. Aastal 2013 sai üritus ülemaailmse tähelepanu osaliseks terrorirünnaku tõttu. Igal aastal osaleb Bostoni maratonil umbes 30 000 jooksjat, kellele lisanduvad sajad tuhanded pealtvaatajad, muutes selle Uus-Inglismaa suurimaks spordisündmuseks.
Kersti Treufeldt

Kersti Treufeldt (sündinud 4. septembril 1951 Tallinnas) on eesti korvpallikohtunik.
Elulugu.
Ta lõpetas 1970. aastal Tallinna 2. Keskkooli ja 1975. aastal tsiviil- ja tööstusehituse erialal Tallinna Polütehnilise Instituudi.
Treufeldt hakkas korvpalliga tegelema Tallinna Keskrajooni Laste- ja Noorte Spordikoolis Kiira Auliku treeningutundides. Ta tegutses 1968. aastast kohtuniku-sekretärina ja võistluste peasekretärina (1970. aastast vabariiklik kategooria), oli kohtunik 1970. aasta Eesti NSV koondise kohtumisel USA olümpiakoondisega ja 1991. aasta NSV Liidu meistrivõistluste finaalseerias, kuulus Eesti Korvpalliliidu volikokku ja Tallinna korvpallisektsiooni juhatusse, tegutses Eesti Korvpalliklubide Assotsiatsiooni peasekretärina.
Treufeldt töötas aastatel 1975–1992 peaehitaja ametikohal mitmes ministeeriumis, hiljem Eesti Sõjamuuseumi direktori asetäitja haldusalal.
Isiklikku.
Tema isa oli elektrik Udo-Viljo Treufeldt, tütar Kirsti Tamm on olnud korvpallikohtunik-sekretär.
Eha-Mai Graf

Eha-Mai Graf (23. märts 1946 – 25. aprill 2011) oli eesti sotsioloog. 
Haridus.
Õppis Saku algkoolis ja Tallinna 7. Keskkoolis. Õppis 1966–1971 Tartu Riiklikus Ülikoolis filoloogiat (ajakirjandust), eriprogrammi alusel lisaks sotsioloogiat.
Töökäik.
Töötas 1971–1973 TRÜ sotsioloogia laboratooriumis (algul üliõpilasena, ülikooli lõpetamise järel sinna suunatuna), 1973–1975 ENSV Autotranspordi ja Maanteede ministeeriumi arvutuskeskuses insenerina, 1975–1976 Tallinna Tehnikaülikooli majandusteaduskonna vaneminsenerina, 1976–1979 koondise "Eesti Kolhoosiehitus" õppekeskuses insenerina, 1980–1987 jalatsitööstuse "Kommunaar" TTO (töö teadusliku organiseerimise) laboris vaneminseneri ja labori juhataja kohusetäitjana ning aastatel 1987–2007 sotsioloogina Pirgu Arenduskeskuses. Omavalitsusliku demokraatliku juhtimiskorralduse alaste üldrahvalike teadmiste ja praktiliste kogemuste puudumise tõttu keskendus Pirgu Arenduskeskuses ühes Maarja Pauliga ühiskonna ametliku korralduse teooria ja metoodika uurimisele ja väljakujundamisele.
Publikatsioone.
Ilmunud raamatud:.
Avaldanud üleriiklikus ja kohalikus ajakirjanduses arvukalt artikleid taasiseseisvunud Eesti Vabariigis loodava ühiskonnakorralduse viltuminekutest, selle põhjustest ja nende vältimise võimalustest ühiskonnaelu ametliku korralduse teadliku korrastamise abil.
Liikmesus.
E.-M. Graf oli Eesti Rooma Klubi liige.
Isiklikku.
E.-M. Grafi vend Mati Graf on eesti ajaloolane, TÜ emeriitprofessor.
Aretaloogia (eetika)

Aretaloogia kui eetika alus.
Antiikfilosoofiast pärit ja praegu filosoofias kasutusel olevas tähenduses on aretaloogia uurimissuund, mis keskendub αρετη ehk vooruse ja vooruslikkuse uurimisele. Igasuguste eetika ja moraalisüsteemide puhul on fundamentaalne roll vooruslikkusel ja vooruslikul käitumisel. Lisaks vooruslikkusele ja selle omadustele, on aretaloogia uurimisobjektiks ka see, kuidas inimene vooruslikuks saab, teisisõnu üritab aretaloogia luua vooruslikku inimest (või vähemalt teooriat vooruslikust inimesest).
Kristluse saabumisega tekkis vajadus aretaloogia ümber defineerida uute, kristlikke vooruste tõttu. Aquino Thomas sünteesis antiikfilosoofia mõtlejate (Aristoteles, Platon jt) teooriatest ja kristlikust mõtteloost uue, terviklikuma aretaloogia, mis koosnes neljast kardinaalsest ja kolmest teoloogilisest voorusest. Need neli kardinaalset voorust on ettevaatlikkus/tagasihoidlikkus ("φρόνησις"), meelekindlus ("ἀνδρεία"), mõõdukus ("σωφροσύνη") ja õiglus ("δικαιοσύνη") ning kolm kristlikku on usk, lootus ja ligimesearmastus. Ta tõi ühtlasi välja, et armastus on kõikide vooruste alus ja seeläbi esimene voorus ning on kink jumalalt inimesele.
Erika Laansalu

Erika Laansalu (varem Erika Enniko; sündinud 6. juunil 1952 Valgas) on eesti filmitootja ja tõlk.
Elulugu.
Ta lõpetas 1970. aastal Tallinna 2. Keskkooli ning 1972. aastal Tallinna Kergetööstustehnikumi asjaajamise ja juhtimistöö organiseerimise erialal, täiendas end filmitootmise ja TV juhtimise kursustel Moskvas (1984), Soomes (1991, 1993) ja Baltic Media Center'is Bornholmis (1996).
Laansalu oli aastatel 1972–1973 Eesti Televisioonis direktori sekretär, 1973–1975 Eesti Telefilmis režissööri abi ja assistent, 1983–1985 Tallinnfilmis filmidirektori asetäitja ja filmidirektor, 1991 stuudio EXITfilm asutajaliige, 1993. aastani tegevjuht, seejärel Kanal 2 haldusdirektor, hiljem Taska Productionis. Ta oli ka tõlk ja subtiitrite toimetaja.
Laansalu oli Eesti Audiovisuaalautorite Liidu juhatuse esimees, Eesti Kinoliidu tegevjuht ja juhatuse liige ning Tallinna rahvusvahelise filmifestivali direktor.
Isiklikku.
Ta oli abielus operaator Peep Laansaluga.
Hugo von zur Mühlen

Hugo Kaspar von zur Mühlen (21. mai 1828 – 15. veebruar 1869) oli Mühlenite aadlisuguvõsast pärit Pornuse mõisnik. 
Elulugu.
Hugo Kaspar von zur Mühlen sündis 1828. aastal Kaspar ja Emilie von zur Mühleni (sünninimega Baranius) peres.
1861. aasta 17. jaanuaril abiellus Hugo von zur Mühlen Vorbuse mõisas Julie Alexandra Elisabeth von Roséega. 
1862. aasta 1. augustil päris Mühlen 71 300 rubla eest Pornuse mõisa. 
Hugo von zur Mühlen suri 15. veebruaril 1869. Ta on maetud Halliste surnuaeda.
Kriitiline realism (filosoofia)

Kriitiline realism on teooria tajuõpetuses, et mõned meie meeleandmed (näiteks esmaste omadustega andmed) võivad ja esindavad täpselt väliseid esemeid, omadusi ja sündmusi, samas kui teised meie meeleandmed (näiteks ettekujutused ja illusioonid) ei esinda täpselt ühtegi välist eset, omadust ja sündmust. 
Kriitiline realism tekkis 1920 a. USA-s. Esindajad Roy Wood Sellars ja George Santajana. Tunnus on tajutoimingu liigitamine kolmeks: ese, isik ja vahendavad andmed (mis moodustavad teadmise sisu). Kriitilises realismis eristatakse meelest sõltuvad maailma osad ja tajusüsteemist või mõistusest sõltuvad sisemise kujutluse loomingu osad. See erineb otsese realismi kahe osalisest tajumudelist.
Kriitilises realismis teadmiste peamiseks esemeks on meist sõltumatult eksisteeriv tunnetatav maailm. Reaalsus ei ole otseselt tajutav. Füüsilise maailma tunnetusliku mõistmise teel on vahendajaks vaimsed protsessid, mudelid ja skeemid. Tuleb selgelt eristada uuritavat asja ja vaimset protsessi, mille kaudu me asja kohta teadmisi saame. Teadmise loomise protsessi osana käsitletakse ka vigu, illusoorseid ettekujutusi ning tunnetuslikku variatiivsust.
Calonarius

Calonarius on šampinjonilaadsete seltsi vöödikuliste sugukonda kuuluv perekond seeni.
Vaskpruun vöödik

Vaskpruun vöödik ("Calonarius cupreorufus"), vanasti vaskjas limaloorik ("Phlegmacium orichalceum"), ka vaskvöödik, on šampinjonilaadsete seltsi vöödikuliste sugukonda kuuluv liik seeni.
Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.
Liiki kirjeldati 1994. aastal kui "Cortinarius cupreorufus". 2022. aastal paigutati liik geeniandmete põhjal ümber perekonda "Calonarius".
Caspar Wrede

Caspar Wrede (sünnikuupäev pole teada, surnud 1667) oli Rootsi sõjaväelane, Turu lääni maaisand.
Wrede perekond introdutseeriti 1625. aastal Rootsi rüütelkondna tituleerimata aadlisuguvõsaklassi numbriga 68, perekond sai Rootsi rüütelkonna vabahärra tiitli 18.8.1653 ja tutvustati 7.6.1654 numbriga 44. Perekond kanti 1746. aastal Eestimaa rüütelkonda numbriga 135. Immatrikuleeriti Soome rüütelkonda 17.9.1818 numbriga 2 vabahärrana. Perekond elab edasi Rootsis, Soomes ja Saksamaal. 
Caspar oli Henrik Wrede poeg, kes langes 17. septembril 1605 Poola-Rootsi sõda (1600–1611) Salaspilsi ehk Kirchholmi lahingus pärast seda, kui andis oma hobuse Rootsi kuningale Karl IX-le, pärast kuninga hobuse langemist. “Kui üks liivimaalane nimega Henrik de Wrede poleks meid oma hobusega aidanud, oleksime langenud vaenlase kätte elusalt või surnult.” 
Caspar Wrede omas Eesti alal Preedi mõisat ja Liivimaal Wredenhofi (Briede) mõisnik ning Soome alal Peipäla mõisat 
Caspar Wrede on maetud Tallinna toomkirikusse 27. veebruaril 1667, koos naise, Sofiaga (sünd. Taube af Karlö).
Isiklikku.
Caspari noorem vend Carl Henrik Wrede (8.4.1606 Haapsalus, st pärast isa surma 17.9.1605) – 3.11.1654, maetud Jakobi kirikusse Stockholmis (Rootsi) oli Svea õuekohtu assessor ja Turu lääni maaisand, Wredede Soome perekonna esiisa Soomes.
Caspar Wredel oli kaks poega:
Erich Veetõusme

Erich Veetõusme (11. jaanuar (vkj)/ 24. jaanuar 1918 Tallinn – 17. mai 1959 Tallinn) oli Eesti kergejõustiklane (kesk- ja pikamaajooksja). 
Lapsepõlv möödus Raasikul, lõpetas Pikavere algkooli. Õppis Eesti sõjaväeteenistuses autojuhiks. 
Esimest korda võistles 16-aastaselt. Treenis omapäi, alates 1937. aastast Tallinna tselluloosivabrikus töötades spordiühing Puhkekodu liikmena koos Hugo Tartoga. Tõusis esile Eesti meistri ja rekordimehena 800 m jooksus. Kalevi liikmena (alates 1939. aastast) treenis Edgar Tamme, Ruudi Toomsalu ja Eduard Pröömi juhendamisel. 
Aastatel 1938–1952 tuli ta Eesti ja Eesti NSV meistriks 35 korral: 22 korral üksikjooksudes (sh 6 korral murdmaajooksudes) ja 13 korral teatejooksudes. Võistles 26 korda Eesti NSV koondises. Aastatel 1938–1952 uuendas ta Eesti ja Eesti NSV rekordeid 25 korral üksikjooksudes ja 11 korral teatejooksudes. 
Võitis NSV Liidu meistrivõistlutel 1500 m jooksus neli kulda (1945, 1949–1951) ja hõbeda (1947), 800 m jooksus hõbeda (1949) ja kaks pronksi (1945 ja 1948), ka teatejooksus hõbeda (1945) ja pronksi (1946). Parandas 1500 m jooksus kaks korda NSV Liidu rekordit ning oli 1948. aastal rekordi püstitajaid 4 × 800 m ja 1952. aastal 4 × 1500 m teatejooksus. Kuulus neli korda NSV Liidu kergejõustikukoondisesse.
Juhendas 1945–1954 Kalevi keskmaajooksjaid Aleksander Tšikinit, Manivald Vallikivi, Ilmar Pendret, Ants Kõverjalga ja Mihail Velsvebelit.
Aadam ja Eeva

Aadam ja Eeva on üks kunstiteoste motiividest.
Paljudel juhtudel on seda kasutatud selleks, et õigustada alasti figuuride kujutamist.
Chicago maraton

Chicago maraton (inglise keeles "Chicago Marathon") on igal aastal oktoobri alguses Ameerika Ühendriikides Illinoisi osariigis Chicago linnas toimuv maratonivõistlus. See kuulub prestiižsesse maailma maratoni suurvõistluste sarja ning seda korraldatakse alates 1977. aastast. Chicago maraton on tuntud oma kiire ja tasase raja poolest, mis kulgeb läbi 29 linna linnaosa, alustades ja lõpetades Grant Parkis. Rada on sobilik nii isiklike- kui maailmarekordite püstitamiseks. Üritusest võtab igal aastal osa üle 40 000 jooksja rohkem kui 100 riigist ning seda jälgib tee ääres üle miljoni pealtvaataja. Chicago maraton on ka heategevuslik üritus, mille käigus kogutakse märkimisväärseid summasid erinevatele heategevusorganisatsioonidele.
Perlovskoje kalmistu

Perlovskoje kalmistu (vene keeles Перловское кладбище) on kalmistu Moskvas Kirderingkonnas Lossinoostrovski rajoonis (munitsipaalringkonnas) aadressil Startovaja ulitsa 16.
Perlovskoje kalmistu pindala on 12,7 hektarit. Kalmistul on ka kolumbaarium. Perlovskoe kalmistul on kolm juudi sektorit.
Perlovskoje kalmistu rajati 1932. aastal algselt juudi kalmistuna. Seoses halduspiiride muutmisega on kalmistu alates 1978. aastast Moskva linna piirides. Kalmistul on Teises maailmasõjas hukkunud Nõukogude sõjaväelaste vennaskalmistu.
Rooma maraton

Rooma maraton (itaalia keeles "Maratona di Roma") on maratonivõistlus, mis toimub igal aastal, tavaliselt märtsis või aprillis, Itaalia pealinnas Roomas. Esmakordselt korraldati see 1982. aastal ning on sellest ajast saadik kasvanud üheks Euroopa populaarseimaks maratoniks. Rooma maratoni rada on unikaalne, kulgedes läbi ajalooliste vaatamisväärsuste, sealhulgas Colosseumi, Püha Peetruse väljaku, Panteoni ja paljude teiste kuulsate monumentide. Võistlus algab ja lõpeb Colosseumi lähedal, pakkudes jooksjatele ja pealtvaatajatele hea vaate Rooma ajaloolisele südamele. Igal aastal lõpetab Rooma maratoni üle 5000 jooksja kogu maailmast, muutes selle oluliseks rahvusvaheliseks spordisündmuseks ja turismiatraktsiooniks. Kuigi rada pole kiireim maailmas oma arvukate väikeste tõusude ja ajaloolise sillutise tõttu, pakub see võimalust kogeda Rooma kultuuripärandit.
Rotterdami maraton

Rotterdami maraton (hollandi keeles "Marathon Rotterdam"; ametliku nimega NN Rotterdam Marathon) on maratonijooksuvõistlus, mis toimub iga aasta aprilli alguses Hollandis Rotterdamis. Esmakordselt korraldati see 1981. aastal ning on sellest ajast saadik kujunenud üheks maailma prestiižsemaks maratoniks.
Rotterdami maraton on tuntud oma kiire ja tasase raja poolest, mis kulgeb läbi linna tänavate ja üle kuulsa Erasmuse silla. See maraton on olnud paljude rekordite sünnikoht, sealhulgas mitme Hollandi rekordi. Igal aastal osaleb Rotterdami maratonil üle 16 000 jooksja rohkem kui 80 riigist ning seda jälgib tee ääres üle 900 000 pealtvaataja.
Janika Lõiv

Janika Lõiv (aastani 2011 Ardel, sündinud 28. novembril 1989 Võrus) on eesti jalgrattasportlane.
Ta lõpetas 2008. aastal Tsirguliina Keskkooli. 
Sportlikud saavutused.
Kergejõustik.
Ta on harrastanud isa Veiko käe all kergejõustikku ning tulnud aastatel 2007–2011 kesk-, takistus- ja pikamaajooksus mitmel korral Eesti juunioride ja noorsoomeistriks ning võitnud Eesti meistrivõistlustel 2 korral 3000 m takistusjooksus (2008, 2010) ja Eesti sisemeistrivõistlustel 3000 m jooksus (2008) pronksi.
Jalgrattasport.
Jalgrattatreeninguid alustas Janika Lõiv 2014. aastal abikaasa Urmas Lõivu õhutusel. Hiljem on tema treenerid olnud ka Karmen Reinpõld ja Jesus Castellanos Torres.
Lõiv on võistelnud profiklubides KMC Orbea (2022, Prantsusmaa) ja KMC MTB Racing Team (2023–2024, Holland). Aastast 2019 on ta MTÜ Team Lõiv MTB juhatuse liige.
Eesti meistrivõistlused.
Aastatel 2017–2024 on Lõiv tulnud 10 korral Eesti meistriks (sh 3 korral lühirajal) mägirataste maastikusõidus ja 1 korra teatekrossis. 
Aastatel 2019–2023 on Janika Lõiv valitud Eesti Jalgratturite Liidu poolt Eesti parimaks naisratturiks.
Isiklikku.
Janika Lõivu vanemad on Piia ja Veiko Ardel. Veiko Ardel on tulnud 1987. aastal vabamaadluses Eesti meistriks, tegutsenud maadlus- ja kergejõustikutreenerina ning on läbinud rohkem kui 50 korral maratoni jooksudistantsi. Janika Lõivul on kaks õde, noorem õde Johanna Ardel on tulnud mitmel korral kesk- ja pikamaajooksudes Eesti meistriks ja sisemeistriks.
Uno (kaardimäng)

UNO on kaardimäng, mille leiutas 1971. aastal Merle Robbins, kes elas Ameerika Ühendriikides Ohio osariigis Cincinnati eeslinnas Readingus. 1992. aastani kuulusid mängu müügiõigused ettevõttele International Games. Jaanuaris 1992 ostis Mattel selle firma ära ning sai seeläbi ka "UNO" mängu müügiõiguse.
"UNO" mängimiseks on spetsiaalsed kaardid, mäng põhineb traditsioonilisel Saksa mängul "Mau-mau".
Robbinsil tekkis mängu idee pärast seda, kui ta koos pereliikmetega mängis traditsioonilist kaardimängu "Crazy Eights", kuid nad tahtsid sellele midagi uut lisada. Nad lõid oma mängu, mis põhines mängu "Crazy Eights" reeglitel, kuid lisasid sellele uusi elemente ja võtsid kasutusele spetsiaalsed kaardid, mis võimaldasid mängijatel teha erilisi toiminguid (nt kaardi vahetamine, mängu suuna muutmine).
Fiat Uno

Fiat Uno on Itaalia autotootja Fiati sõiduautomudel. Uno jõudis turule aastal 1983 ning selle kahe põlvkonna kolme- ja viieukselised luukpärad olid tootmises aastani 1995, samas Brasiilias toodeti neid veel 2021. aastani. Sõiduki kujundas Italdesigni disainer Giorgetto Giugiaro ning sellega prooviti teha 1978. aasta Lancia Megagamma ideest väiksem versioon.
Uno vahetas välja Fiati alates 1971. aastast toodetud väikeauto 127. Detsembris 1983 valiti Uno Euroopa 1984. aasta autoks napilt rivaali Peugeot 205 ees. Välja tulles oli Uno saadaval neljasilindriste bensiinimootoritega: 903 cm3 / 45 hj, 1116 cm3 / 55 hj ja 1301 cm3 / 70 hj.
Aprillis 1985 tuli välja ka "hot hatch"-versioon Uno Turbo i.e. See kasutas Fiat Ritmolt pärit 1301 cm3 bensiinimootorit Boschi mitmepunktisissepritse, Magneti Marelli elektroonilise süütesüsteemi ja vesijahutusega vahejahutiga IHI laaduriga, mis andis võimsuseks 105 hj – piisav, et 845 kg auto kiirendaks 0–100 8,5 sekundiga. Algselt oli selle kubatuur 1299 cm3, kuid peagi muudeti see 1301 cm3-le, kuna Itaalia toonaste liiklusseaduste kohaselt sõltus kiirteede kiirusepiirang mootori kubatuurist: 900–1299 cm3 kubatuuriga autodele 130 km/h, üle 1300 cm3 140 km/h.
Septembris 1989 esitleti Frankfurti autonäitusel facelifti läbinud Unot.
Itaalias lõppes Uno tootmine 1995. aastal peale järglasmudeli Punto väljatulekut. Kokku toodeti Itaalias ligi 6,033 miljonit autot. Tootmine jätkus veel Poolas (1994–2002), Türgis (1994–2000) ja Lõuna-Ameerikas (Argentinas 1989–2000, Brasiilias 1984–2014).
2010. aastal tuli Brasiilias välja uus Uno, mis oli aga senisest Unost väiksem linnaauto (A-kategooria). Seda toodeti kuni 2021. aastani.
1987–1994 tegutses Itaalias Emilia-Romagna ja Marche maakondades kriminaalne rühmitus Banda della Uno bianca, mille liikmed olid valdavalt äärmusparempoolsete vaadetega politseinikud. Nad kasutasid transpordiks tihti valgeid Fiat Unosid, kuna neid oli suhteliselt lihtne varastada ja vägagi raske tuvastada, kuna auto oli toona Itaalias väga laialt levinud.
Toodeti üle 8,8 miljoni auto ning seega on Fiat Uno tootmisarvult ajaloo kaheksas autoplatvorm. Rohkem on toodetud vaid Volkswagen Põrnikat, Ford T-d, Fiat 124, General Motorsi B-platvormi 1965–1970, J-platvormi 1981–1997, B-platvormi 1961–1964 ja B-platvormi 1977–1990.
Gruyère'i juust

Gruyère [grüiäär]; saksa keeles "Greyerzer") on šveitsi juust, mis on pärit Fribourgi, Vaud', Neuchâteli ja Berni kantonitest. See on nime saanud Frobourgis asuva Gruyères' linna järgi. Aastal 2001 sai see Appellation d'origine protégée sertifikaadi.
Gruyère on Šveitsi ehk Alpi tüüpi juust, mis võib olla nii magus kui veidi soolane, maitse oleneb suuresti vanusest. Noorena on see kreemjas ja pähkline, vanemana kõvem. Juust saavutab lõpliku vanuse viie kuni kaheteistkümne kuu jooksul ning võib mureneda. Gruyèred aetakse vahel segi Emmentali juustuga, kuid erinevalt Emmentalist ei ole tänapäevases Gruyères eriti auke (kuigi 19. sajandil võis see olla vastupidi). Gruyère on nii Šveitsi kui suure osa Euroopa populaarseim juustusort.
Comté juust

Comté on Prantsusmaalt pärit juustusort, mida valmistatakse Šveitsiga piirnevas Franche-Comté piirkonnas pastöörimata lehmapiimast. 
Comté on "appellation d'origine contrôlée" (AOC) sertifikaadi juustudest populaarseim, seda valmistatakse aastas ligi 66 500 tonni. See on Alpi tüüpi juust.
Comtéd valmistatakse ketastena, mis on 40–70 cm läbimõõduga ja umbes 10 cm paksud. Üks ketas kaalub kuni 50 kg. Koor on tavaliselt tolmukaspruuni värvi ja sisemus kahvatukollane. Tekstuur on suhteliselt kõva ja elastne ning maitse on mahe ja kergelt magus.
Wing chun

Wing chun (ka yongchun; hiina keeles 詠春 või 咏春) on hiina võitluskunst, Lõuna-Hiina kung fu liik. See on keskendunud lähivõitlusele, kiirlöökidele ja otsesele tõhususele. Sellel on filosoofia, mis rõhutab vastase keskjoone tabamist. See saavutatakse samaaegse rünnaku ja kaitsega ja vastase jõu kasutamisega tema enda vastu.
Napoli pitsa

Napoli pitsa (itaalia keeles "pizza napoletana") on tomatite ja "mozzarella"'ga valmistatud pitsa. 
Tomatid peavad olema kas San Marzano tomatid või "pomodorini del Piennolo del Vesuvio", mis kasvavad Vesuuvi mäest lõuna pool asuvatel vulkaanilistel tasandikel. Juust peab olema "mozzarella di bufala campana" kaitstud päritolunimetusega juust, mis on valmistatud Campania ja Lazio soodel poolmetsikult kasvanud vesipühvli piimast, või "fior di latte", lehmapiima-"mozzarella", mis on garanteeritud traditsioonilise eritunnusega (GTG). 
Napoli pitsal on kaitstud staatus, mille on andnud Itaalia standardiorganisatsioon, mida haldab Associazione Vera Pizza Napoletana (AVPN). Kaitstud nimetuse saavad "pizzeria"'d, mis vastavad rangetele Napoli pitsavalmistamise traditsioonilistele nõuetele.
"Pizza napoletana" on traditsiooniline garanteeritud eritoode (GTG) Euroopas ning selle valmistamise kunst on kantud UNESCO vaimse kultuuripärandi nimekirja. . Garantiisertifikaat tõendab, et toidul on teatud eriomadused, mis eristavad seda kõigist teistest selle kategooria toodetest, ning et selle tooraine, koostis või tootmismeetod on olnud ühtlane vähemalt 30 aastat. 
Euroopa Liit on tunnustanud "pizza napoletana"'t ehk Napoli pitsat garanteeritud traditsioonilise eritunnusega alates 5. veebruarist 2010. 
Retsept.
Associazione Verace Pizza Napoletana (AVPN) väljapakutud reeglite kohaselt koosneb ehtne Napoli pitsa tainas nisujahust, naturaalsest Napoli pärmist või õllepärmist, soolast ja veest. Tainas peab olema rasva- ja suhkruvaba. Tainas peab olema valmistatud peeneks jahvatatud nisujahust. 
Tainast tuleb sõtkuda käsitsi või mikseriga väikesel kiirusel. Pärast kergitamist tuleb tainas vormida käsitsi ilma tainarulli või muu masina abita ja see ei tohi olla paksem kui 3 millimeetrit. Pitsat tuleb küpsetada 60–90 sekundit 485 °C puuküttega ahjus. Küpsetamise ajal peaks tainas olema pehme, elastne, õrn ja lõhnav.
Erivormid.
Variante on erinevaid, näiteks algse nimega "pizza Margherita"'le lisatakse tomatit, "mozzarell"'at, basiilikut ja ekstra väärisoliiviõli, mõnikord puistatakse peale ka Parmesani juustu.
Teine variant on "pizza marinara", millele lisatakse tomatit, küüslauku, punet ja ekstra-väärisoliiviõli.
Veel üks variant on "Pizza Margherita DOP", mida valmistatakse tomatist, Campaniast pärit pühvli-"mozzarella"'st, basiilikust ja ekstra väärisoliiviõlist.
Dodopalm

Dodopalm ("Acanthophoenix") on katteseemnetaimede perekond palmiliste sugukonnas, mis kasvab India ookeani Maskareeni saarestikus. Perekonda kuulub kolm liiki, mis kõik on väljasuremisohus.
Raffiapalm

Raffiapalm ("Raphia") on katteseemnetaimede perekond palmiliste sugukonnas. Perekonda kuulub ligi 20 liiki, mis kasvavad enamjaolt Aafrika troopilistes piirkondades, eriti Madagaskaril. Üks liik (hiidlehine raffiapalm) on levinud ka Kesk- ja Lõuna-Ameerikas. Raffiapalmid kasvavad kuni 16 meetri kõrguseks ning nende lehed võivad olla kuni 3-meetrise läbimõõduga.
SZA

Solána Imani Rowe (sündinud 8. novembril 1989 Saint Louises Missouris) on Ameerika Ühendriikide laulja-laulukirjutaja. Tema esinejanimi on SZA.
SZA alustas muusikakarjääri 2010. aastate alguses, avaldades iseseisvalt EP-sid. 2013. aastal sõlmis ta lepingu plaadifirmaga Top Dawg Entertainment. SZA muusika on segu R&amp;B-st, soulist, hiphopist ja alternatiivmuusikast. Tema laulusõnad käsitlevad sageli selliseid teemasid nagu enesekindlus, seksuaalsus ja isiklikud suhted.
Isiklikku.
Tema vanemad on Aafrika päritolu ameeriklased. Alates 2019. aastast kasutab ta Instagramis enda Nigeeria päritolu toonitavat nime Amarachi Chinonso.
Olenja lennuväebaas

Olenja lennuväebaas on sõjaväelennuväli Venemaal Murmanski oblastis Koola poolsaarel.
Peamiselt kaugpommitajate (sh Tu-22M3) teenindamiseks mõeldud lennuväebaas asub 93,11 km kaugusel Murmanskist lõunakagus ja 8,36 km kaugusel Olenegorskis idakirdes.
Eesti tänavakunstnikud

Tänavakunst on noorte anonüümne eneseväljendusviis avalikus ruumis. Sõltumata soost alustatakse grafitiga hetkest, mil jaksatakse aerosoolvärvipurki käes hoida, ja tegutsetakse eeldatavalt kuni 30. eluaastateni. Kindlasti mängib seejuures rolli kuulsusejanu ja rahuldamata tunnustusvajadus. Grafitiviljelejaid iseloomustab nii Eestis kui ka mujal maailmas oma nn organisatsioonide ehk kampade kultus.
Agnes Trumpi 2000-2001. a läbi viidud uuringu kohaselt on Eesti grafititegijatest 88% mehi ja vaid 12% naisi, mis on tunduvalt rohkem naiste kasuks, kui enamasti välismaal. (Siiski ei pruugi olla tegemist päris täpse infoga, sest Trumpi uuring põhineb 59 osalenud noore vastusel. Nii vähese osalenute hulga puhul võisid küsimustiku levitamise kanalid (valdavalt internet ja käest kätte levitamine) objektiivset tulemust enam seotud inimeste kasuks kallutada.)
Tsitaate Eesti tänavakunstnikelt.
"See on sisemine tung, mis ajab ainsal laste vabal õhtul omaette maailma. Töö jääb aga seisma, sest politsei hiilib selja taha ja küsib, kas luba on. Muidugi ei ole! Värskes õhus maalimine on su tervisele hea ja see elektrikapp lausa hüüdis su nime." 
"See on naiivne enesekindlus parkida auto keset päeva otsa suure silla alla, et üks pirakas maalritöö seina rullida. Pooltund hiljem astub ligi politsei ja uurib, kas luba on. Loomulikult mitte! See koht paistis nõnda tühi ja kõle, et ise kutsus kunsti kaela."
"Kunsti inimeste eest galeriidesse ärapeitmine on see, mida mina nimetaksin kriminaalseks aktiks." -Edward von Lõngus
"Tegutse südametunnistuse, mitte seaduse järgi!" -Sirla
"Tartu tänavakunst on ootusärevus, et saaks juba südaööl ratta sadulasse hüpata ja kamba sõpradega kokku saada. Kõigil on kottis midagi erinevat: kleepsud, spreipurgid, tapeedikad, värvirullid, akrüülvärv, markerid. Valid koha ja palud mõttes, et sa ei satuks kokku härra Politseinikuga."
"Kui ei meeldi, tee üle ja tee paremini." -Sirla
"Avalik ruum kuulub kõigile." -Sirla
"Kui sügavat &amp; tähenduslikku kontseptsiooni tahad, pead selle ise välja mõtlema” -Stina Leek
"Inimeste paigutamine sinna, kus on kunst, on palju keerulisem kui kunsti paigutamine sinna, kus on inimesed." -Edward von Lõngus
George Santayana

George Santayana (sünninimega Jorge Agustín Nicolás Ruiz de Santayana y Borrás; 16. detsember 1863 Madrid – 26. september 1952 Rooma) oli Hispaaniast pärit Ameerika Ühendriikide filosoof ja kirjanik.
Roy Wood Sellars

Roy Wood Sellars (9. juuli 1880 – 5. september 1973) oli ameerika filosoof.
Raamatus "Kriitiline realism" (1916), püüab ta õigustada terve mõistuse realismi, mis on filosoofiline seisukoht, et inimesed tajuvad reaalseid väliseid asju ilma mingisuguse vahendajata (asi - teadvus kahene mudel). Sellars vaidleb vastu oma aja peamistele tajuteooriatele: idealism, representatsionalism, pragmatism ja positivism, mida ta pidas terve mõistuse realismi õõnestamiseks. Samas ta ei poolda ka otsest realismi.
Sazerac

Sazerac on New Orleansi linnast Louisiana osariigist Ameerika Ühendriikidest pärit konjaki- või viskikokteil. Nime on saanud sellest, et algselt kasutati selles Sazerac de Forge et Filsi marki konjakit. Tavaliselt segatakse Sazeracis kokku konjak või viski, absint, liköör Peychaud's Bitters ja suhkur. Mõnede allikate järgi on see Ameerika Ühendriikide vanim kokteil, ilmselt kasutati sõna "kokteil" taoliste jookide kohta juba 19. sajandi alguses.
Sidecar

"Teiste tähenduste kohta vaata artikleid Sidecar (täpsustus) ja Külgkorv."
Sidecar (inglise keelest "Külgkorv") on kokteil, mis koosneb konjakist, apelsinimaitselisest liköörist (Cointreau, Grand Marnier, Curaçao või "triple sec") ja sidrunimahlast. See sarnaneb koostisosade poolest vanemale kokteilile Crusta, kuid on serveerimisstiili ja koostisosade proportsioonide osas erinev.